Фіналістаў і гасцей конкурсу вітала Ірына Уладзіміраўна Каржова, намеснік начальніка галоўнага ўпраўлення агульнай сярэдняй, дашкольнай і спецыяльнай адукацыі, начальнік упраўлення агульнай сярэдняй адукацыі: “Удзел у конкурсе паказаў вашу неабыякавасць да той работы, якой вы займаецеся, да сваіх калег, жаданне падзяліцца цікавымі ідэямі і вопытам. Кожная ўстанова спецыяльнай адукацыі ў сваім рэгіёне мае непаўторныя адметнасці, сваю атмасферу і напрацоўкі. З 27 фіналістаў нам неабходна было выбраць лепшых. Іх вопыт будзе ўкараняцца ў сістэму адукацыі нашай краіны і стане арыенцірам для ўдзельнікаў наступнага конкурсу, пакажа, у якім кірунку трэба рухацца сучаснай школе для таго, каб найлепш раскрыць асобу дзіцяці, абудзіць у ім жаданне вучыцца, адлюстраваць неабходнасць навучання з мэтай сацыялізацыі ў грамадстве”.